b'\n_START_ARTICLE_\nCenter for Energibesparelser\n_START_PARAGRAPH_\nCenter for Energibesparelser blev etableret af Klima- og Energiministeriet den 1. marts 2010 som en efterf\xc3\xb8lger til den hidtidige elsparefond. Centret besk\xc3\xa6ftiger sig med besparelser inden for alle energiformer og sektorer, dog bortset fra transport, mens Elsparefonden \xe2\x80\x93 som navnet indebar \xe2\x80\x93 var \'begr\xc3\xa6nset\' til besparelser i forbruget af elektricitet._NEWLINE_Center for Energibesparelser angiver, at Centret byggede videre p\xc3\xa5 Elsparefondens arbejde. Centret drev Elsparefondens "Klub1000" videre og udgiver klubbens nyhedsbrev, skrevet af de samme mennesker, som det oplyses. Ligeledes videref\xc3\xb8rer Centret v\xc3\xa6rkt\xc3\xb8jet "Min E-bolig". (Om "Klub1000" og "Min E-bolig" se afsnit nedenfor)._NEWLINE_Center for Energibesparelser brugte betegnelsen Go\'Energi som slogan og logo. Navnet Go\'Energi er tilsyneladende ikke n\xc3\xa6rmere forklaret, men m\xc3\xa5 tolkes som "God Energi", og forkortelsen Go refererer m\xc3\xa5ske ogs\xc3\xa5 til det engelske ord go, som p\xc3\xa5 dansk betyder g\xc3\xa5. (Fx betyder det engelske udtryk "go metric" g\xc3\xa5 over til metersystemet)._NEWLINE_Go\'Energi har ogs\xc3\xa5 v\xc3\xa6ret benyttet i navnet p\xc3\xa5 centrets dom\xc3\xa6ne / websted: GoEnergi.dk (men alts\xc3\xa5 uden apostrof). I 2012 overf\xc3\xb8rtes aktiviteterne i centret til energistyrelsen gennem sitet sparenergi.dk, idet den s\xc3\xa6rskilte bevilling til fonden blev sparet bort ved energiforliget i 2012. _NEWLINE_Herefter overf\xc3\xb8rtes aktiviteterne til energistyrelsen gennem sitet sparenergi.dk, idet den s\xc3\xa6rskilte bevilling blev sparet\n_START_SECTION_\nKlub1000\n_START_PARAGRAPH_\nKlub1000 hj\xc3\xa6lper medlemmerne / brugerne med at s\xc3\xa6nke elforbruget til 1.000 kWh pr. person om \xc3\xa5ret. Der \'lokkes\' med at man kan f\xc3\xa5 et sundt elforbrug uden at give afkald p\xc3\xa5 komforten. Medlemskab er gratis. Klubbens navn kommer fra det n\xc3\xa6vnte m\xc3\xa5l / pejlem\xc3\xa6rke p\xc3\xa5 1.000 kWh pr. person om \xc3\xa5ret. Det nuv\xc3\xa6rende gennemsnitlige elforbrug per dansker angives at v\xc3\xa6re 1.500 kWh om \xc3\xa5ret. Medlemmer af klubben kan p\xc3\xa5 klubbens hjemmeside bl.a. indtaste afl\xc3\xa6sninger af elm\xc3\xa5leren, og dermed f\xc3\xb8lge elforbruget.\n_START_SECTION_\nMin E-bolig\n_START_PARAGRAPH_\n"Min E-bolig" er et v\xc3\xa6rkt\xc3\xb8j p\xc3\xa5 internettet om elforbrug i private husstande. Det angives at v\xc3\xa6rkt\xc3\xb8jet er gratis, og at det "analyserer dit elforbrug og hj\xc3\xa6lper dig til at spare".\n_START_SECTION_\nBoligtjek\n_START_PARAGRAPH_\nBoligtjek er et nyt v\xc3\xa6rkt\xc3\xb8j som angives at blive pr\xc3\xa6senteret i marts 2011. Dermed vil analysemulighederne blive udvidet til ogs\xc3\xa5 at omfatte varmeforbruget i en bolig. Boligtjek skal kunne give et overblik over boligens energiforbrug, og komme med forslag til forbedringer = besparelser.'